
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Βριλησσίων 
(ν. Αττικής).■. 1 

ΑΠΟΦΑΣΕΙΣ 

Χαρακτηρισμός ως κυριωτέρας κοινοτικής της οδού που διέρχεται 
προ του εργοστασίου οίνων - ποτών ΜΠΟΥΤΑΡΗ και συνδέει 


τον οικισμό ΣΤΕΝΗΜΑΧΟΣ του Νομού Ημαθίας με την αρ. 1 

επαρχιακή οδό Βέροιας - Σ.Σ. Ναούσης προς Σκύδρα. 2 

Ένταξη σε κατηγορίες και καθορισμός ορίων του οικισμού ΣΟΧΑ 
της Κοινότητας Καλυβιών Σοχάς Λακεδαίμονος, με καθορισμό 

όρων και περιορισμών δόμησης. 3 

Ένταξη σε κατηγορίες και καθορισμός ορίων του οικισμού ΑΓ. ΙΩ¬ 
ΑΝΝΗΣ της Κοινότητας Αγ. Ιωάννου Μονεμβασίας Επιδ. Λι- 
μηράς, με καθορισμό όρων και περιορισμών δόμησης. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Π) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Βριλησσίων (ν. Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «Περί καθορισμού ανωτάτου ορίου 
συντελεστού δομήσεως κλπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΦΕΚ 136/Α),όπως τροποποιήθηκε με το από 19.6.1987 π. 
δ/γμα (ΦΕΚ 592/Δ). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» ΦΕΚ 154/ 
Α)όπως τροποποιήθηκε με το υπ’ αριθ. 367/1987 π. δ/γμα (ΦΕΚ 
163/Α). 

4. Τις διατάξεις του ν. 1032/1980 «Περί συστάσεως Υπουργείου 
χωροταξίας, Οικισμού και Περιβάλλοντος» (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα»(ΦΕΚ 137/Α) και ειδικότερα το άρθρο· 23 παράγραφος 1. 

6. Την υπ’ αριθμ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 


μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Τις από 1.6.1987 (αρ. πρωτ. 37205/87) και 28.4.1987 (αρ. 
πρωτ. 28530/87) αιτήσεις του Συλλόγου Εκπαιδεύσεως Νεανίδων 
(ΣΕΝ) και των Αικατερίνης και Χρυσούλας Μαριδάκη και Σοφίας Βασι- 
λάκη αντίστοιχα. 

9. Την υπ’ αριθμ. 313/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και περιβάλλοντος. 

10. Την υπ’ αριθ. 28530/5365/7.12.1987 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων, 
για προέγκριση της σχετικής τεχνικής μελέτης, με πρόταση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε. 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 20.8.85 π. δ/γμα (ΦΕΚ 269/Δ) από το 
βαρυνόμενο ακίνητο, που βρίσκεται στην περιοχή «Πλάκα» της πόλεως 
των Αθηνών επί της Λεωφόρου Αμαλίας 38, ιδιοκτησίας του Συλλόγου 
Εκπαιδεύσεως Νεανίδων (ΣΕΝ), που έχει χαρακτηρισθεί ως διατηρητέο 
με το από 24.10.1980 π. δ/γμα (ΦΕΚ 617/Δ) και για το οποίο έχει 
εκδοθεί ο υπ’ αριθ. 185/1987 σχετικός τίτλος δικαιώματος μεταφοράς 
συντελεστή δόμησης, σε άλλο ακίνητο (ωφελούμενο) που βρίσκεται 
εντός του ρυμοτομικού σχεδίου Βριλησσίων (ν. Αττικής) στο οικοδομικό 
τετράγωνο 93 και επί της οδού Τροίας, ιδιοκτησίας Αικατερίνης και 
Χρυσούλας Μαριδάκη και Σοφίας Βασιλάκη, όπως το ωφελούμενο ακί¬ 
νητο φαίνεται με στοιχεία Α Β Γ Δ Α στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 2873/1988 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 124,30 μ 2 που αντιστοιχεί σε 16.50 μ 2 του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 428,45 μ 2 . 

β. ποσοστό κάλυψης: 32,5%. 

γ. Συντελεστής δόμησης: 1,29. 

δ. Αριθμός ορόφων του ανεγερθησομένου κτιρίου τέσσερις (4) σε ΡΙ- 
ΕΟΤΙδ με μέγιστο ύψος αυτού δέκα έξι μέτρα και σαρανταπέντε εκατο¬ 
στά του μέτρου (16,45). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις και κατόψεις που φαίνονται στα επτά (7) σχετικά 

πρωτότυπα διαγράμματα σε χλίμαχα 1:50 (τα έξι) και 1:100 (το ένα) 
που θεωρήθηκαν από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 2873/1988 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Ακυρούται ο υπ’ αριθ. 185/1987 ονομαστικός τίτλος δικαιώματος 
μεταφοράς συντελεστή δόμησης του Συλλόγου Εκπαιδεύσεως Νεανίδων 
(ΣΕΝ). 


Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Φεβρουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οικ. 965 (2) 

Χαρακτηρισμός ώς κυριωτέρας κοινοτικής της οδού που διέρχεται προ 
του εργοστασίου οίνων - ποτών ΜΠΟΥΤΑΡΗ και συνδέει τον οικι¬ 
σμό ΣΤΕΝΗΜΑΧΟΣ του Νομού Ημαθίας με την αρ. 1 επαρχιακή 
οδό Βέροιας - Σ.Σ. Ναούσης προς Σκόδρα. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. την από 19.2.1988 αίτηση του Αντώνη Μάρκου, 

2. Την αρ. 2/1988 απόφαση του κοινοτικού συμβουλίου Στενημά- 

χου. „ 

3. Τις διατάξεις του από 24.5.1985 Π. δ/τος «Τροποποίηση των 
όρων και περιορισμών δόμησης των γηπέδων των κειμένων εκτός των 
ρυμοτομικών σχεδίων των πόλεων και εκτός των ορίων των νομίμως 
υφισταμένων προ του έτους 1923 οικισμών» και ειδικότερα του άρθρου 


1 παρ. 2β αυτού. 

4. Την από 8.3.1988 γνωμοδότηση του Συμβουλίου Χ.Ο.Π. Ν. Η 
μαθίας όπως αυτή διατυπώνεται στο έβδομο (7ο) πρακτικό του πράξή 
τέταρτη (4η) αποφασίζουμε: 

Χαρακτηρίζουμε σαν κυριώτερη κοινοτική την οδό που διέρχεται προ 
του εργοστασίου οίνων ποτών ΜΠΟΥΤΑΡΗ και συνδέει τον οικισμό 
ΣΤΕΝΗΜΑΧΟΣ του Νομού Ημαθίας με την αρ. 1 επαρχιακή οδό Βέ¬ 
ροιας - Σ.Σ. Ναούσης προς Σκύδρα. 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την ημέρα της δημοσίευσης. 

Μετά την δημοσίευσή της ακριβές αντίγραφο του διαγράμματος που 
την συνοδεύει να αναρτηθεί για δέκα πέντε ημέρες (15) τουλάχιστον 
ημέρες στον πίνακα ανακοινώσεων του Γραφείου Πολεοδομίας Νάουσας 
καθώς και του κοινοτικού καταστήματος Στενημάχου. 

Βέροια, 21 Μαρτίου 1988 
Ο Νομάρχης 
ΑΝ. ΜΠΕΡΕΤΑΣ 



ψννοιϋιία ΤΜ α/> α//σεα*ν 

' Λ'ΰρ/ά/ρη "Χαρααηοίφ/αιτ ωέ ημ/ωτΧαχ 

ι/ΜΜ/ιπί πη /7/·α π,ν 

ε/^Ό&αίτ/ ί*· 0/ί/αιι>-ΛΰΓάι/ ϊγλ />// ,, α < 

™#Λί>>Λχ; 

ψαΰ/αν αρ. / £/7α#Ζ/αι*ί αε/ο 

-IX ΛΌο,,ντ/ ηρορ Ι’ι/νέρα,. 

Αριθ. Π. 889/1987 (3) 

Ένταξη σε κατηγορίες και καθορισμός ορίων του .οικισμού ΣΟΧΑ της 

Κοινότητας Καλυβιών Σοχάς Λακεδαίμονος, με καθορισμό όρων 

και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες»,.όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού όρων και περιορισμών δόμησής τους», όπως τροποποιή¬ 
θηκε με το από 14.2.87 Π.Δ. (ΦΕΚ 133Δ' της 23.2.1987) 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των (ανοι¬ 
κτών πόλεων, που αφορούν τον προσδιορισμό των ορίων του υπόψη οικι¬ 
σμού. 

8. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ. ΠΕ.ΧΩ.Δ.Ε. 

9. Τα πληθυαμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

10. Την υπ’ αριθμό 15/1987 Απόφαση (γνωμοδότηση για την πα¬ 
ραπάνω μελέτη) του Κοιν. Συμβουλίου Καλυβιών Σοχάς, ύστερα από 
την τήρηση της νόμιμης διαδικασίας. 

11. Το υπ’ αριθμό 375/5.3.87 έγγραφο της Δ/νσης Δασών Λακω¬ 
νίας. 

12. Το υπ’ αριθμό 2440/15.10.1987 έγγραφο της 5ης Εφορείας 
Βυζαντινών Αρχαιοτήτων Σπάρτης. 

13. Τη γνωμοδότηση του Συμβουλίου Χ.Ο.Π. του Νομού που λή- 
φθηκε κατά την συνεδρία στις 19.11.1987 με αριθμό πράξης 6η, απο¬ 
φασίζουμε: 

1. Κατατάσσουμε τον οικισμό ΣΟΧΑ της κοινότητας Καλυβιών Σο¬ 
χάς Λακεδαίμονος, στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. 

β) Ως προς το βαθμό προστασίας: Ενδιαφέρων. 

γ) ως προς την δυναμικότητα: Στάσιμος. 

δ) ως προς τον βαθμό διασποράς: Διάσπαρτος. 

ε) ως προς το μέγεθος: Μικρός. 

2. Καθορίζουμε τα όρια του οικισμού ΣΟΧΑ της Κοιν. Καλυβιών Σο¬ 
χάς Λακεδαίμονος με τα στοιχεία 1 έως 8, όπως αυτά φαίνονται στο συ¬ 
νοδευτικό της παρούσας σχεδιάγραμμα σε κλίμακα 1:5.000, που απο¬ 
τελεί αναπόσπαστο μέρος της απόφασης αυτής και συντάχθηκε με βάση 
τα στοιχεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I.- Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ. της 24.4.85 (ΦΕΚ 181 Δ' της 3.5.85) 
όπως τροποποιήθηκε με το από 14.2.87 Π. Δ/γμα (ΦΕΚ 133 Δ' της 


23.2.87)και για τον οικισμό αυτό καθορίζουμε την κατά κανόνα αρτιό¬ 
τητα στα «εξακόσια» (600) τ.μ. ■ 

II. Κατά παρέκκλιση μέσα στα όρια του οικισμού αυτού, θεωρούνται 
άρτια τα οικόπεδα με όποιο εμβαδόν είχαν στις 3.5.85, ημέρα δημο¬ 
σίευσής του από 24.4.85 Π. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με 
το από 24.4.85 Π. Δ/γμα (ΦΕΚ 181 Δ’της 3.5.85), προέκυψε ότι όλα 
τα κτίρια στον οικισμό είναι μονώροφα και διώροφα, όπως φαίνεται και 
στο αντίστοιχο δελτίο Αρχιτεκτονικής Αναγνώρισης και γι’ αυτό το 
λόγο, το μέγιστο επιτρεπόμενο ύψος των κτιρίων ορίζεται σε 7,50 μ. 
Επιτρέπεται η υπέρβαση του μέγιστου επιτρεπόμενου ύψους μόνο για 
την κατασκευή στέγης, η οποία στο ανώτερο σημείο της δεν θα υπερβαί¬ 
νει τα 2,00 μ. 

Β.-Ειδικοί όροι δόμησης: 

Καθορίζουμε ως ειδικούς όρους δόμησης τις ενδείξεις του δελτίου Αρ¬ 
χιτεκτονικής Αναγνώρισης, που συνοδεύει την παρούσα και αποτελεί 
αναπόσπαστο μέρος της, όσον αφορά τα παρακάτω στοιχεία που περι- 
γράφονται αναλυτικά: 

α) Τα κτίσματα θα καλύπτονται με στέγη τετράριχτη με κλίση 25%, 
& προεξοχή 0,30 μ. και χρήση κεραμιδιών Βυζαντινού τύπου. 

β) Οι εξωτερικές επιφάνειες των κτιρίων θα διαμορφώνονται με επί¬ 
χρισμα τριπτό ή πεταχτό και θα χρωματίζονται γκρίζες. 

γ) Ανοικτά ακάλυπτα μπαλκόνια πλάτους μέχρι 1,00 μ. & μήκους 
μέχρι 2,50μ., μπορεί να κατασκευάζονται στον όροφο, σε όψεις που 
λόγω κλίσεως του εδάφους έχουν το μεγαλύτερο ύψος. 

Χαγιάτι πλάτους μέχρι 1,50μ. και μήκους μέχρι 5,00μ. μπορεί να 
κατασκευάζεται στο ισόγειο και τον όροφο, στην όψη της κυρίας εισόδου 
του κτιρίου. 

δ) Στα μπαλκόνια & στο χαγιάτι θα κατασκευάζεται στηθαίο ασφα¬ 
λείας, από κιγκλίδωμα σιδερένιο ή ξύλινο, που θα χρωματίζεται γκρίζο 
ή καφέ. 

ε) Τα εξωτερικά ανοίγματα να μη υπερβαίνουν το 30% στις όψεις 
όλων των ορόφων και τα υπέρθυρα (πρέκια) θα κατασκευάζονται οριζό¬ 
ντια με επίχρισμα όμοιο της όψης του κτιρίου. 

στ) Η περίφραξη των γηπέδων θα γίνεται με χαμηλό μανδρότοιχο με 
επίχρισμα τριπτό ή πεταχτό, που θά χρωματίζεται άσπρος. 

ζ) Τα κουφώματα θα είναι καρφωτά ή με καΐτια και θα χρωματίζο¬ 
νται καφέ. .\<~- 

4. Πριν από οποιαδήποτε κατάτμηση οικοπέδων εντός των ορίών του 
οικισμού, θα πρέπει να Θεωρείται το σχετικό Τοπογραφικό διάγραμμα 
από το Τμήμα Πολεοδομίας και Πολεοδομικών Εφαρμογών της Νο¬ 
μαρχίας, ώστε: 

α) Να εξασφαλίζεται η συνέχεια των κοινόχρηστων χώρων,.σύμφωνα 
με τα οριζόμενα στις διατάξεις της παραγρ. 1 του άρθρου 6 του από 
24.4.85 Π. Δ/τος (ΦΕΚ 181 Δ' της 3.5.1985), όπως τροποποιήθηκε 
μέ το από 14.2.1987 Π. Δ/γμα (ΦΕΚ 133 Δ' της 233.1987). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που 
τη συνοδεύουν, να δημοσιευθεί στην Εφημερίδα της Κυβερνήσεως. 

Αμέσως μετά την δημοσίευση στην Εφημερίδα της Κυβερνήσεως, 
ακριβές αντίγραφό του υπό κλίμακα 1:5.000 πρωτοτύπου διαγράμμα¬ 
τος που την συνοδεύει, να αναρτηθεί επί δέκα πέντε (15) ημέρες στον Πί¬ 
νακα ανακοινώσεων του Τμήματος Πολεοδομίας και Πολεοδομικών 
Εφαρμογών Ν. Λακωνίας, για να λάβουν γνώση οι ενδιαφερόμενοι. 

Σπάρτη, 28 Μαρτίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 


ι 

Αριθ. Π. 3225/1986 (4) 

Ένταξη αβ κατηγορίες και καθορισμός ορίων του οικισμού ΑΓ. ΙΩΑΝ¬ 
ΝΗΣ της Κοινότητας Αγ. Ιωάννου Μονεμβασίας Επιδ. Λιμηράς, με 

καθορισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες», όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού όρων και περιορισμών δόμησής τους», όπως τροποποιή¬ 
θηκε με το από 14.2.87 Π.Δ. (ΦΕΚ 133Δ' της 23.2.1987). 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετικά μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων του υπόψη οικι¬ 
σμού. 

8. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του ΥΠ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

10. Την υπ’ αριθμό 19/1986 Απόφαση (γνωμοδότηση για την πα¬ 
ραπάνω μελέτη) του Κοιν. Συμβουλίου Αγ. Ιωάννου Μον/σίας ύστερα 
από την τήρηση της νόμιμης διαδικασίας. 

11. Το υπ’ αριθμό 556/4.5.87 έγγραφο της Δ/νσης Δασών Λακω¬ 
νίας. 

12. Το υπ’ αριθμό 2217/28.9.87 έγγραφο της 5ης Εφορείας Βυζα¬ 
ντινών Αρχαιοτήτων Σπάρτης. 

13. Τη γνωμοδότηση του Συμβουλίου Χ.Ο.Π. του Νομού που λή- 
φθηκε κατά την συνεδρία στις 11.11.1987 με αριθμό πράξης 2η, απο¬ 
φασίζουμε: 

1. Κατατάσσουμε τον οικισμό ΑΓ. ΙΩΑΝΝΗΣ της κοινότητας Αγ. 
Ιωάννου Μονεμβασίας Επιδαύρου Λιμηράς, στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. 

β) Ως προς το βαθμό προστασίας: Ενδιαφέρων. 

γ) ως προς την δυναμικότητα: Στάσιμος. 

δ) ως προς τον βαθμό διασποράς: Συνεκτικός. 

ε) ως προς το μέγεθος: Μεσαίος. 

2. Καθορίζουμε τα όρια του οικισμού ΑΓ. ΙΩΑΝΝΗΣ της Κοιν. 
Αγίου Ιωάννου Μονεμβασίας Επιδ. Λιμηράς με τα στοιχεία 1 έως 14, 
όπως αυτά φαίνονται στο συνοδευτικό της παρούσας σχεδιάγραμμα σε 
κλίμακα 1:5000, που αποτελεί αναπόσπαστο μέρος της απόφασης αυ¬ 
τής και συντάχθηκε με βάση τα στοιχεία του χάρτη και επιτόπιου ελέγ- 
χου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I.- Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ. της 24.4.85 (ΦΕΚ 181 Δ' της 3.5.85) 
όπως τροποποιήθηκε με το από 14.2.87 Π. Δ/γμα (ΦΕΚ 133 Δ' της 
23.2.87)και για τον οικισμό αυτό καθορίζουμε τήν κατά κανόνα αρτιό¬ 


τητα στα πεντακόσια (500) τ.μ. 

II. Κατά παρέκκλιση μέσα στα όρια του οικισμού αυτού, θεωρούνται 
άρτια τα οικόπεδα με όποιο εμβαδόν είχαν στις 3.5.85, ημέρα δημο¬ 
σίευσής του από 24.4.85 Π. Δ/τος. 

III. Κατά την μελέτη οριοθέτησης του οικισμού που έγινε σύμφωνα 
με το από 24.4.85 Π. Δ/γμα (ΦΕΚ 181 Δ’ της 3.5.85), προέκυψε ότι 
όλα τα κτίρια στον οικισμό είναι μονώροφα και διώροφα, όπως φαίνεται 
και στο αντίστοιχο δελτίο Αρχιτεκτονικής Αναγνώρισης και γι’ αυτό το 
λόγο, το μέγιστο επιτρεπόμενο ύψος των κτιρίων ορίζεται σε 7,50 μ. 
Επιτρέπεται η υπέρβαση του μέγιστου επιτρεπόμενου ύψους μόνο για 
την κατασκευή στέγης, η οποία στο ανώτερο σημείο της δεν θα υπερβαί¬ 
νει τα 2,00 μ. 

Β.-Ειδικοί όροι δόμησης: 

Καθορίζουμε ως ειδικούς όρους δόμησης τις ενδείξεις του δελτίου Αρ¬ 
χιτεκτονικής Αναγνώρισης, που συνοδεύει την παρούσα και αποτελεί 
αναπόσπαστο μέρος της, όσον αφορά τα παρακάτω στοιχεία που περι- 
γράφονται αναλυτικά: 

α) Τα κτίσματα θα καλύπτονται με στέγη τετράριχτη με κλίση 30%, 
& προεξοχή 0,15 μ. και χρήση κεραμιδιών Βυζαντινού τύπου. 

β) Οι εξωτερικές επιφάνειες των κτιρίων θα διαμορφώνονται ,με επί¬ 
χρισμα τριπτό ή πεταχτό και θα χρωματίζονται άσπρες ή ώχρα. 

γ) Ανοικτά ακάλυπτα μπαλκόνια πλάτους μέχρι 1,00 μ. & μήκους 
μέχρι 3,00μ. μπορεί να κατασκευάζονται στον πρώτο όροφο, σε όψεις 
που λόγω κλίσεως του εδάφους έχουν το μεγαλύτερο ύψος. Χαγιάτι 
πλάτους μέχρι 2,00 μ. και μήκους μέχρι 3,00 μ. μπορεί να κατασκευά¬ 
ζεται στο ισόγειο, στη θέση της όψης του κτιρίου όπου είναι η κυρία είσο¬ 
δος του ορόφου και συνδυασμένο με ακάλυπτη σκάλα ανόδου στον 
όροφο. 

δ) Στα μπαλκόνια θα κατασκευάζεται στηθαίο ασφαλείας, από κι¬ 
γκλίδωμα σιδερένιο, χρωματισμένο γκρίζο ή μπλέ, ενώ στην εξωτερική 
σκάλα & το χαγιάτι θα κτίζεται στηθαίο, του οποίου οι επιφάνειες θα 
διαμορφώνονται με επίχρισμα και θα βάφεται, όπως στις όψεις του κτι¬ 
ρίου. 

ε) Τα εξωτερικά ανοίγματα να μη υπερβαίνουν το 30% στις όψεις 
όλων των ορόφων και τα υπέρθυρα (πρέκια) θα κατασκευάζονται οριζό¬ 
ντια με επίχρισμα όμοιο με την όψη του-κτιρίου. 

στ) Η περίφραξη των γηπέδων θα γίνεται με χαμηλό μανδρότοιχο με 
επίχρισμα τριπτό ή πεταχτό, που θα χρωματίζεται άσπρος. 

ζ) Τα κουφώματα θα είναι καρφωτά ή με καΐτια ή με φεγγίτη και θα 
χρωματίζονται γκρίζα ή μπλέ. 

4. Πριν από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται το σχετικό Τοπογραφικό διάγραμμα 
από το Τμήμα Πολεοδομίας και Πολεοδομικών Εφαρμογών της Νο¬ 
μαρχίας, ώστε: 

α) Να εξασφαλίζεται η συνέχεια των κοινόχρηστων χώρων, σύμφωνα 
με τα οριζόμενα στις διατάξεις της παραγρ. 1 του άρθρου 6 του από 
24.4.85 Π. Δ/τος (ΦΕΚ 181 Δ' της 3.5.1985), όπως τροποποιήθηκε 
με το από 14.2.1987 Π. Δ/γμα (ΦΕΚ 133 Δ' της 23.3.1987). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που 
τη συνοδεύουν, να δημοσιευθεί στην Εφημερίδα της Κυβερνήσεως. 

Αμέσως μετά την δημοσίευση στην Εφημερίδα της Κυβερνήσεως, 
ακριβές αντίγραφό του υπό κλίμακα 1:5.000 πρωτοτύπου διαγράμμα¬ 
τος που την συνοδεύει, να αναρτηθεί επί δέκα πέντε (15) ημέρες στον Πί¬ 
νακα ανακοινώσεων του Τμήματος Πολεοδομίας και Πολεοδομικών 
Εφαρμογών Ν. Λακωνίας, για να λάβουν γνώση οι ενδιαφερόμενοί 
Σπάρτη, 28 Μαρτίου# 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 




ΔΕΛΤΙΟ ΑΡΧΙΤΕΚΤΟΝΙΚΗΣ ΑΝΑΓΝΟΡΙΣΗΣ 












































































































